(क) क्या पंजाब सरकार ने हाल में लम्बे समय से लम्बित पड़ी अपनी यह मांग पुन: दोहराई है कि चंडीगढ़ और ऐसे अनेक अन्य पंजाबी-भाषी क्षेत्रों को शीघ्रातिशीघ्र पंजाब को हस्तान्तरित किया जाए जो अब तक पंजाब राज्य से बाहर रखे गए हैं; और

(ख) यदि हां, तो इस संबंध में सरकार ने क्या कार्यवाही की है?

गृह मंत्रालय में राज्य मंत्री (श्री जितेन्द्र सिंह)

**(क) और (ख) : एक विवरण सदन के पटल पर रख दिया गया है ।**

**दिनांक 25.04.2012 के राज्य सभा तारांकित प्रश्न संख्या 285 के उत्तर में उल्लिखित विवरण**

**(क) : जी, हां । पंजाब के राज्यपाल ने दिनांक 21.03.2012 को राज्य विधान सभा में अपने अभिभाषण में चण्डीगढ़ में पंजाब के दावे का मुद्दा उठाया था ।**

**(ख) : भारत सरकार संबंधित राज्य सरकारों से चाहेगी कि वे चण्डीगढ़ के मुद्दे और अन्य संबंधित मामलों पर अपने मतभेदों को सौहार्दपूर्ण तरीके से हल करें ।**